Petit-Pont

Petit-Pont (Malý most) je kamenný most cez rieku Seinu v Paríži. Spája ostrov Cité (4. obvod) s 5. obvodom na ľavom brehu. Dejiny Prvý drevený most v týchto miestach existoval už v rímskej dobe. Jeho názov Malý most sa používal pre odlíšenie od Grand-Pont (Veľký most) (v súčasnosti Pont au Change), ktorý viedol z ostrova Cité cez širšie rameno rieky na pravý breh. V roku 1185 tu bol postavený nový drevený most, ktorý však zničila povodeň v roku 1196. Medzi rokmi 1200 – 1390 tu bolo postavených postupne päť mostov. V roku 1394 tu dal postaviť ďalší most s tromi oblúkmi Karol VI. Tento most bol obnovený medzi rokmi 1406 – 1416 a vydržal až do 18. storočia. V roku 1718 bol zničený požiarom a o rok neskôr bol nahradený dreveným mostom. V roku 1850 sa začalo so stavbou kamenného mosta, ktorý bol otvorený v roku 1853. Architektúra Most je kamenný s jediným oblúkom, jeho celková dĺžka je 32 metrov a šírka 20 metrov (12 m vozovka a 4 m pre každý chodník). Iné projekty Commons ponúka multimediálne súbory na tému Petit-Pont Externé odkazy Most na stránkach Paríža Archivované 2009-07-13 na Wayback Machine Dejiny mosta na Structurae[nefunkčný odkaz] Zdroj Tento článok je čiastočný alebo úplný preklad článku Petit-Pont na českej Wikipédii.